Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
13 ก.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 12.04 จุด (0.89%) ปิดภาคเช้าที่ 1,362.54 จุด ด้วยมูลค่าการซื้อขาย 26,699.15 ล้านบาท
Most Positive Impact : PTT (+1.32 จุด), DELTA (+0.95 จุด), PTTEP (+0.92 จุด)
Most Negative Impact: BAY (-0.27 จุด), IVL (-0.26 จุด), VGI (-0.24 จุด)
ภาพรวมตลาดช่วงเช้าปรับเพิ่มขึ้น 12.04 จุด หลังตลาดได้รับปัจจัยสนับสนุนจากประเด็น ของความคืบหน้ายาต้านไวรัส COVID-19 ในทางบวก อย่างไรก็ดี เราแนะนำให้นักลงทุนติดตามจำนวนผู้ติดเชื่อโควิดที่เร่งตัวขึ้นโดยเฉพาะในสหรัฐอย่างใกล้ชิด และ ปัจจัยการเมืองในประเทศที่ยังคงต้องติดตาม
แนวโน้มตลาดบ่าย
มุมมองต่อตลาดบ่ายนี้คาด SET index แกว่งในกรอบ 1,350-1,380 จุด เราแนะรอดู แนวโน้มผลประกอบการ 2Q20, ประเด็น Vaccine, ประเด็นสถานการณ์ความตึงเครียดระหว่างสหรัฐฯ-จีน, จำนวนผู้ติดเชื่อโควิดที่เร่งตัวขึ้นโดยเฉพาะในสหรัฐ และ ความไม่แน่นอนจากสภาวะการเมือง
กลยุทธ์การลงทุนต่อจากนี้ เรายังแนะนำกลุ่ม ICT(ADVANC) ซึ่งเป็นกลุ่มที่ได้รับผลกระทบจำกัดจาก COVID-19 และหลีกเลี่ยงหุ้นกลุ่มธนาคารขนาดใหญ่, กลุ่ม Non-bank ที่ได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันอังคาร ติดตามตัวเลขส่งออก และนำเข้า เดือน มิ.ย. ของจีน คาด -2.0% YoY และ -9.0% YoY ตามลำดับ ตัวเลขเงินเฟ้อพื้นฐานของสหรัฐฯ เดือน มิ.ย. คาด +1.1% YoY วันพุธ ติดตาม การประชุมธนาคารกลางญี่ปุ่น ตัวเลขผลผลิตภาคอุตสาหกรรมสหรัฐฯ เดือน มิ.ย. คาด +4.8% MoM อัตราการใช้กำลังการผลิตภาคอุตสาหกรรมสหรัฐฯ เดือน มิ.ย. คาด 68.0% เร่งตัวขึ้นจาก 64.8% ในเดือน พ.ค. และตัวเลขน้ำมันดิบคงคลังของสหรัฐฯ รายสัปดาห์ วันพฤหัสฯ ติดตาม ตัวเลข GDP 2Q20 ของจีน คาด +2.1% YoY ตัวเลขผลผลิตภาคอุตสาหกรรมของจีนเดือน มิ.ย. คาด +4.7% YoY การประชุมธนาคารกลางยุโรป คาดคงดอกเบี้ยนโยบายที่ -0.5% ตัวเลขยอดค้าปลีกสหรัฐฯ เดือน มิ.ย. คาด +5.0% MoM และตัวเลขการขอสวัสดิการว่างงานรายสัปดาห์ของสหรัฐฯ วันศุกร์ ติดตาม ตัวเลขยอดผลิต ยอดขายรถยนต์ในประเทศ และยอดส่งออกรถยนต์ของไทยเดือน มิ.ย. ตัวเลขเงินเฟ้อพื้นฐานของญี่ปุ่นเดือน มิ.ย. คาด -0.1% YoY ตัวเลขเงินเฟ้อพื้นฐานของยุโรป เดือน มิ.ย. คาด +0.8% YoY และตัวเลขการอนุญาตก่อสร้างของสหรัฐฯ เดือน มิ.ย. คาด +5% MoM เป็น 1.28 ล้านหลัง
หุ้นแนะนำ CPF